Врз основа на Законот за заштита на личните податоци („Службен весник на Република Северна Македонија“ бр. 42/20, 294/21 и 101/25) Друштво за трговија и услуги ПОДРАВКА ДООЕЛ Петровец, со седиште во Петровец, Скопје, ул. 9 Мултифункционална Индустриска зона Ќојлија бр. 4, (во понатамошниот текст: ,,ПОДРАВКА ДООЕЛ”) на ден 27.10.2026 година донесе:

ПОЛИТИКА ЗА ЗАШТИТА НА ЛИЧНИТЕ ПОДАТОЦИ

I. ОПШТИ ОДРЕДБИ
Член 1
Предмет на Политиката

(1) Со оваа Политика за заштита на личните податоци (во понатамошниот текст: „Политика“) се воспоставува правната рамка за управување со заштитата на личните податоци во Друштвото за трговија и услуги ПОДРАВКА ДООЕЛ Петровец, со седиште во Петровец, Скопје, ул. 9 Мултифункционална Индустриска зона Ќојлија бр. 4 (во понатамошниот текст: „Подравка“ или „Друштвото“).
(2) Политиката ги утврдува:
· принципите за обработка на личните податоци;
· одговорностите во Друштвото;
· начинот на управување со активностите на обработка;
· начинот на идентификување и проценка на ризиците;
· основните правила за безбедност и доверливост;
· правилата за управување со обработувачи;
· правилата за остварување на правата на субјектите;
· правилата за постапување при нарушување на безбедноста;
· правилата за рокови на чување и бришење;
· начинот на одржување на документацијата и доказите за усогласеност.
(3) Оваа Политика претставува централен интерен документ во системот за управување со заштитата на личните податоци во Подравка.

II. ПРАВНА ОСНОВА
Член 2
(1) Политиката се донесува врз основа на:
· Законот за заштита на личните податоци („Службен весник на Република Северна Македонија“ бр. 42/20, 294/21 и 101/25);
· Правилникот за безбедност на обработката на личните податоци („Службен весник на Република Северна Македонија“ бр. 266/2024);
· другите подзаконски акти донесени врз основа на Законот;
· другите применливи прописи на Република Северна Македонија;
· интерните акти, процедури и методологии на Подравка.
(2) Во случај на измена на применливата законска или подзаконска рамка, оваа Политика периодично се преиспитува и усогласува согласно новите барања.

III. ОПФАТ
Член 3
(1) Политиката се применува на сите активности на обработка на лични податоци што ги врши Подравка.
(2) Политиката се применува на обработка на лични податоци:
· во електронска форма;
· во хартиена форма;
· преку информациски системи;
· преку cloud услуги;
· преку електронска пошта и системи за управување со документи;
· преку физички и електронски архиви;
· преку системи за видеонадзор и контрола на пристап;
· преку други средства за обработка.
(3) Политиката се применува на сите организациски единици, вработени и други лица кои во рамките на своите задачи обработуваат или имаат пристап до лични податоци.

IV. СИСТЕМ НА ДОКУМЕНТАЦИЈА ЗА ЗАШТИТА НА ЛИЧНИТЕ ПОДАТОЦИ
Член 4
(1) Системот за заштита на личните податоци на Подравка се заснова на меѓусебно поврзана документација.
(2) Оваа Политика претставува основен интерен документ кој ја регулира обработката и заштитата на личните податоци на Подравка, додека поединечните области се уредуваат со посебни документи.
(3) Системот за заштита на лични податоци на Подравка особено ги опфаќа:
1. Политика за заштита на личните податоци;
2. Регистарот на активности на обработка – ROPA;
3. Каталогот на информациски системи;
4. Методологијата за проценка на ризик при обработка на личните податоци;
5. Регистарот на ризици;
6. Правилникот за безбедност на обработката на личните податоци;
7. Процедурите за остварување на правата на субјектите;
8. Процедурата за управување со нарушувања на безбедноста;
9. Проценките на влијанието врз заштитата на личните податоци – DPIA, кога се применливи;
10. Проценките на легитимниот интерес – LIA, кога се применливи;
11. Договорите со обработувачите;
12. Известувањата и политиките за приватност;
13. Другите релевантни интерни акти и евиденции.
(4) Деталните информации не се повторуваат во оваа Политика доколку веќе се уредени со наведените документи.

V. ОСНОВНИ НАЧЕЛА
Член 5
1. законитост, правичност и транспарентност – личните податоци се обработуваат на законит, правичен и транспарентен начин во однос на субјектите на личните податоци;
2. ограничување на целта – личните податоци се собираат за конкретни, јасни и легитимни цели и не се обработуваат на начин што е некомпатибилен со тие цели;
3. минимизација на податоците – се обработуваат само оние лични податоци што се соодветни, релевантни и неопходни за исполнување на конкретната цел на обработката;
4. точност – се преземаат соодветни мерки за личните податоци да бидат точни и, каде што е потребно, ажурирани, како и за неточните податоци без одлагање да бидат исправени или избришани;
5. ограничување на рокот на чување – личните податоци се чуваат во форма која овозможува идентификување на субјектите само онолку долго колку што е потребно за исполнување на целите за кои се обработуваат, освен кога подолг рок на чување е предвиден со закон;
6. интегритет и доверливост – личните податоци се обработуваат на начин што обезбедува соодветно ниво на безбедност, вклучително и заштита од неовластена или незаконска обработка, како и од случајно губење, уништување или оштетување, преку примена на соодветни технички и организациски мерки;
7. отчетност – Подравка е одговорна за усогласеноста на обработката на личните податоци со наведените принципи и е во можност да ја докаже нивната примена во практиката.
Член 6
(1) Личните податоци се прибираат и обработуваат само за конкретни, јасни и легитимни цели.
(2) Подравка не обработува податоци на начин кој е неспоив со целта за која се прибрани.
Член 7
(1) Се обработуваат само оние лични податоци кои се соодветни, релевантни и неопходни за конкретната цел.
(2) Подравка избегнува прибирање или задржување на податоци кои не се потребни за конкретната активност.
Член 8
(1) Подравка презема разумни и соодветни мерки за одржување на точноста и ажурноста на личните податоци.
(2) Податоците се проверуваат периодично и по потреба.
(3) Неточните податоци се исправуваат или бришат кога тоа е потребно.

VI. УПРАВУВАЊЕ СО АКТИВНОСТИТЕ НА ОБРАБОТКА
Член 9
(1) Секоја активност на обработка на лични податоци во Подравка мора да биде идентификувана и документирана согласно применливите законски барања.
(2) ROPA (Record of Processing Activities), односно Евиденција за активностите за обработка на лични податоци претставува централна евиденција на активностите на обработка.
(3) За секоја релевантна активност во ROPA се утврдуваат, согласно законските барања:
· целта;
· категориите на лични податоци;
· категориите на субјекти;
· правниот основ;
· корисниците;
· обработувачите;
· роковите на чување;
· трансферите;
· безбедносните мерки;
· други релевантни информации.

Член 10
(1) Проценката пред започнување на новата обработка, кога е применливо, опфаќа:
· законитост;
· цел и неопходност;
· правен основ;
· категории на податоци;
· ризик;
· рок на чување;
· обработувачи;
· трансфери;
· безбедносни мерки;
· потреба од LIA;
· потреба од DPIA.

VII. КАТАЛОГ НА ИНФОРМАЦИСКИ СИСТЕМИ

Член 11
(1) Подравка одржува Каталог на информациски системи како интерна евиденција на информациските системи, апликациите, базите на податоци, ИТ инфраструктурата, електронските сервиси и другите технички средства што се користат при обработката на лични податоци.
(2) Каталогот служи како техничка и организациска основа за:
· идентификација на системите;
· идентификација на категориите на лични податоци;
· утврдување на сопствениците на системите;
· идентификација на обработувачите;
· проценка на критичноста;
· проценка на ризик;
· ROPA;
· DPIA.
Оваа структура е веќе воспоставена во Каталогот на Подравка.
Член 12
Каталогот ги опфаќа, меѓу другото, информациските системи идентификувани од Подравка, како што се:
· ERP;
· HR систем;
· систем за плати;
· Microsoft 365;
· SharePoint;
· CRM;
· видеонадзор;
· систем за контрола на пристап;
· backup систем;
· Antivirus/EDR;
· Firewall;
· VPN;
· систем за архивирање.
Овие системи се веќе идентификувани во постојниот Каталог.
Член 13
Каталогот се ажурира:
· најмалку еднаш годишно;
· при воведување нов систем;
· при значителни измени;
· при промена на обработувач;
· при промена на инфраструктурата;
· при промена на локацијата на обработката;
· кога тоа е потребно врз основа на проценка на ризик.

VIII. ПРОЦЕНКА И УПРАВУВАЊЕ СО РИЗИК
Член 14
(1) Подравка применува ризик-базиран пристап кон заштитата на личните податоци.
(2) Проценката на ризик се врши согласно Методологијата за проценка на ризик при обработка на личните податоци на Подравка.
(3) При проценката се земаат предвид:
· природата на обработката;
· обемот;
· категориите на податоци;
· категориите на субјекти;
· информациските системи;
· заканите и ранливостите;
· можните последици;
· постојните мерки.
Член 15
(1) Идентификуваните ризици се евидентираат во Регистарот на ризици.
(2) За неприфатливите или несоодветно контролирани ризици се определуваат дополнителни мерки.
(3) Спроведувањето на мерките се следи до намалување на ризикот на прифатливо ниво.

IX. DPIA (Data Protection Impact Assessment) - Проценка на влијанието врз заштитата на личните податоци
Член 16
(1) Пред започнување на обработка за која постои веројатност да резултира со висок ризик за правата и слободите на физичките лица, Подравка утврдува дали постои обврска за спроведување DPIA - Проценка на влијанието врз заштитата на личните податоци.
(2) DPIA се спроведува согласно применливите законски барања и интерната Методологија за проценка на ризик.
(3) Резултатите од DPIA се документираат и се земаат предвид при изборот на технички и организациски мерки.

X. ПРАВЕН ОСНОВ
Член 17
(1) Секоја активност на обработка мора да има утврден правен основ.
(2) Правниот основ се утврдува пред започнување на обработката и се евидентира во ROPA.
(3) Во зависност од активноста, правен основ може да биде:
· исполнување законска обврска;
· исполнување договор;
· согласност;
· легитимен интерес;
· друг законски предвиден основ.
Член 18
Легитимен интерес
(1) Кога обработката се заснова на легитимен интерес, Подравка врши и документира Legitimate Interest Assessment – LIA, кога тоа е потребно за демонстрирање на законитоста на обработката.
(2) LIA се чува како доказ за проценката на неопходноста и балансирањето на интересите.

XI. ПОСЕБНИ КАТЕГОРИИ ЛИЧНИ ПОДАТОЦИ
Член 19
(1) Подравка применува посебни правила при обработка на посебни категории лични податоци.
(2) Таквите податоци се обработуваат само кога постои законскa основa и дополнителен услов согласно Законот.
(3) Особено внимание се посветува на посебните категории лични податоци, кога такви податоци се обработуваат во рамките на активностите на Друштвото.

XII. ТРАНСПАРЕНТНОСТ И ИНФОРМИРАЊЕ
Член 20
(1) Подравка обезбедува субјектите на лични податоци да бидат информирани за обработката на нивните лични податоци.
(2) Информациите се обезбедуваат преку соодветни известувања за приватност и други соодветни средства.
(3) Во зависност од активноста, Подравка обезбедува соодветни известувања за:
· вработени;
· кандидати за вработување;
· клиенти и потрошувачи;
· добавувачи;
· контакт лица на деловни партнери;
· посетители;
· лица опфатени со видеонадзор;
· корисници на веб-страници;
· други категории субјекти.

XIII. ПРАВА НА СУБЈЕКТИТЕ
Член 21
(1) Подравка ги почитува и обезбедува правата на субјектите на лични податоци согласно Законот за заштита на личните податоци и другите применливи прописи.
(2) Субјектите на лични податоци имаат право да ги остваруваат своите права во однос на обработката на нивните лични податоци, во зависност од конкретната правна основа, целта и околностите на обработката.

(3) Подравка, особено, ги обезбедува следните права:

· Право на информираност – субјектот има право на јасни, транспарентни и лесно достапни информации за обработката на неговите лични податоци, вклучително и за идентитетот и контакт-податоците на контролорот, целите и правната основа за обработката, категориите на лични податоци, корисниците или категориите корисници на податоците, роковите на чување, правата на субјектот и други информации предвидени со Законот.
· Право на пристап – субјектот има право да добие потврда дали Подравка обработува лични податоци што се однесуваат на него и, доколку се обработуваат, да добие пристап до тие податоци и до информациите поврзани со нивната обработка, во согласност со Законот.
· Право на исправка – субјектот има право да побара исправка или дополнување на неточните или нецелосни лични податоци што се однесуваат на него, особено кога нивната точност е значајна за целта за која се обработуваат.
· Право на бришење („право да се биде заборавен“) – субјектот има право да побара бришење на неговите лични податоци кога се исполнети законските услови за тоа, особено кога податоците повеќе не се потребни за целите за кои биле собрани или обработувани, кога е повлечена согласноста и не постои друга правна основа за обработката, или кога обработката се врши спротивно на Законот. Ова право не е апсолутно и може да биде ограничено кога постои законска обврска или друга законска основа за понатамошно чување или обработка на податоците.
· Право на ограничување на обработката – субјектот има право да побара ограничување на обработката на неговите лични податоци во случаи предвидени со Законот, на пример кога ја оспорува точноста на податоците, кога обработката е незаконска, но субјектот не бара бришење, кога Подравка повеќе не ги потребува податоците, но тие му се потребни на субјектот за остварување или одбрана на правни барања, или кога субјектот поднел приговор на обработката и се проверува дали легитимните интереси на Подравка имаат предност пред интересите, правата и слободите на субјектот.
· Право на преносливост на податоците – кога се исполнети условите утврдени со Законот, субјектот има право да ги добие личните податоци што се однесуваат на него, а кои ги доставил до Подравка, во структуриран, вообичаено употребуван и машински читлив формат, како и да побара тие податоци да бидат пренесени директно на друг контролор, кога тоа е технички изводливо.
· Право на приговор – субјектот има право, врз основа на неговата конкретна ситуација, да поднесе приговор на обработката на неговите лични податоци кога обработката се заснова на легитимен интерес на Подравка или на извршување задача од јавен интерес/вршење на службено овластување, согласно условите утврдени со Законот. Во случај на директен маркетинг, субјектот има право во секое време да се спротивстави на обработката на неговите лични податоци за такви цели.
· Право на повлекување на согласноста – кога обработката се заснова на согласност, субјектот има право во секое време да ја повлече дадената согласност. Повлекувањето на согласноста не влијае на законитоста на обработката која била извршена пред нејзиното повлекување. Повлекувањето на согласноста, исто така, не влијае врз обработката која се заснова на друга законска основа.

(4) Подравка ќе преземе соодветни мерки за да овозможи остварувањето на овие права да биде едноставно, достапно и транспарентно. Барањата на субјектите ќе се разгледуваат и по нив ќе се постапува во роковите и на начин утврдени со Законот.

(5) Кога барањето е поднесено електронски, одговорот, по правило, ќе се достави во електронска форма, освен ако субјектот побара поинаку или доколку тоа не е можно поради природата на барањето.
Член 22
(1) Подравка воспоставува посебна процедура за прием, евидентирање, проверка и постапување по барања за остварување на правата.
(2) Секое барање се проследува до Офицерот за заштита на лични податоци/одговорното лице без непотребно одлагање.
(3) Подравка оди евиденција за примените барања и преземените дејствија.

XIV. РОКОВИ НА ЧУВАЊЕ И БРИШЕЊЕ
Член 23
(1) Подравка ги чува личните податоци само за периодот потребен за исполнување на целта за која се обработуваат, освен кога подолг рок е определен со закон или е оправдан со друга законска основа.
(2) Роковите на чување се определуваат за секоја релевантна активност на обработка и се евидентираат во ROPA и/или посебниот документ за задржување и бришење.
(3) Роковите се усогласуваат со законските обврски, особено со прописите за работни односи, сметководство, даноци, архивско работење и други применливи прописи.
Член 24
По истекот на рокот на чување, личните податоци се:
· бришат;
· уништуваат;
· анонимизираат;
освен кога постои законска или друга оправдана причина за нивно понатамошно чување.

XV. БЕЗБЕДНОСТ НА ЛИЧНИТЕ ПОДАТОЦИ
Член 25
(1) Подравка применува соодветни технички и организациски мерки за обезбедување доверливост, интегритет и достапност на личните податоци.
(2) Деталните мерки не се повторуваат во оваа Политика, туку се уредуваат со Правилникот за безбедност на обработката на личните податоци.
(3) Изборот и преиспитувањето на мерките се врши врз основа на проценката на ризик.
Член 26
Мерките за безбедност се применуваат во однос на информациските системи идентификувани во Каталогот и може да опфаќаат, зависно од ризикот:
· контрола на пристап;
· автентикација;
· MFA;
· backup;
· криптирање;
· firewall;
· antivirus/EDR;
· логирање;
· monitoring;
· физичка заштита;
· patch management;
· други мерки утврдени со Правилникот за безбедност.
Каталогот на Подравка веќе ги идентификува овие категории на безбедносни мерки.

XVI. ОВЛАСТУВАЊЕ И ДОВЕРЛИВОСТ
Член 27
(1) Пристапот до лични податоци се обезбедува согласно принципот „need-to-know“.
(2) Вработените и другите овластени лица имаат пристап само до оние податоци и системи кои им се потребни за извршување на работните задачи.
(3) Овластувањата се доделуваат, изменуваат и укинуваат согласно интерните процедури.
(4) Лицата кои обработуваат лични податоци се должни да ја почитуваат доверливоста на податоците.

XVII. ОБРАБОТУВАЧИ
Член 28
(1) Подравка ангажира обработувачи само кога се исполнети условите согласно Законот.
(2) Пред ангажирање обработувач се врши соодветна проценка на неговата способност да обезбеди соодветно ниво на заштита.
(3) Односот со обработувачот се уредува со договор или друг правен акт согласно законските барања.
(4) Обработувачите и релевантните информации за нив се евидентираат во ROPA и/или Каталогот, каде што е применливо.
Каталогот веќе предвидува идентификација на обработувачите за системите каде што постојат надворешни даватели на услуги.

XVIII. ПРЕНОС НА ЛИЧНИ ПОДАТОЦИ
Член 29
(1) Пренос на лични податоци во друга држава или кон меѓународна организација се врши само кога се исполнети условите утврдени со Законот.
(2) Пред преносот се утврдуваат:
· примателот;
· категориите податоци;
· целта;
· правниот основ;
· правниот механизам за трансфер;
· соодветните заштитни мерки.
(3) Информациите за релевантните трансфери се евидентираат во ROPA.
(4) За cloud системите, каде што е релевантно, се утврдува давателот и локацијата/државата на обработката. Каталогот на Подравка веќе предвидува вакво евидентирање.

XIX. НАРУШУВАЊЕ НА БЕЗБЕДНОСТА
Член 30
(1) Секој вработен кој ќе забележи или се сомнева на нарушување на безбедноста на личните податоци е должен веднаш да го пријави инцидентот согласно интерната процедура.
(2) Друштвото врши проценка на секое нарушување и утврдува:
· природата на инцидентот;
· категориите податоци;
· категориите субјекти;
· веројатните последици;
· ризикот;
· преземените мерки;
· потребата од известување на АЗЛП;
· потребата од известување на субјектите.
(3) Друштвото води евиденција за нарушувањата согласно законските барања.

XX. ВЕБ-СТРАНИЦИ И ДИГИТАЛНИ УСЛУГИ
Член 32
(1) Доколку Подравка преку свои веб-страници или дигитални услуги обработува лични податоци, обработката се врши согласно оваа Политика и применливите известувања и политики за приватност. Ова се однесува и на дигитални и cloud системи за управување со односи со потрошувачи, вклучително SAP Service Cloud, кога се користат за обработка на лични податоци.
(2) За cookies и слични технологии се применува посебна Cookie Policy, кога е применливо.
(3) Новите дигитални активности се внесуваат во ROPA пред започнување или без непотребно одлагање согласно применливите барања.

XXI. ДИРЕКТЕН МАРКЕТИНГ
Член 33
(1) Директниот маркетинг се врши само врз соодветен правен основ и согласно применливите законски услови.
(2) Кога се користи согласност, Подравка обезбедува доказ за дадената согласност и можност за нејзино повлекување.
(3) При користење легитимен интерес, се врши соодветна проценка и се почитува правото на приговор.

XXII. ВРАБОТЕНИ И ОБУКА
Член 34
(1) Вработените кои обработуваат лични податоци се информираат за нивните обврски.
(2) Подравка обезбедува соодветна обука и подигнување на свеста согласно природата на работните задачи и ризикот.
(3) Обуките и другите активности за подигнување на свеста се документираат.

XXIII. ОФИЦЕР ЗА ЗАШТИТА НА ЛИЧНИТЕ ПОДАТОЦИ
Член 35
(1) Доколку Подравка е должна согласно Законот да определи Офицер за заштита на личните податоци („ОЗЛП“), Друштвото обезбедува негово соодветно определување.
(2) ОЗЛП ги врши задачите утврдени со Законот.
(3) ОЗЛП особено:
· ја следи усогласеноста;
· дава совети во врска со обработката;
· учествува во проценка на ризик;
· дава мислења во однос на DPIA;
· соработува со АЗЛП;
· ја следи примената на оваа Политика;
· учествува во одржување на релевантната документација.
(4) ОЗЛП, во соработка со Раководителот на ИТ и раководителите на организациските единици, е одговорен за водењето, точноста и редовното ажурирање на Каталогот, согласно постојниот акт на Подравка.

XXIV. ОДГОВОРНОСТИ
Член 36
Управител
Управителот:
· ја одобрува Политиката;
· обезбедува ресурси за нејзина примена;
· обезбедува соодветна организациска структура;
· обезбедува преземање корективни мерки кога се идентификувани недостатоци.
Член 37
Офицер за заштита на лични податоци ОЗЛП/одговорно лице
Офицерот за заштита на лични податоци:
· го координира системот за заштита на личните податоци;
· го следи исполнувањето на обврските;
· учествува во ROPA;
· учествува во risk assessment;
· учествува во DPIA и LIA;
· следи постапување по барањата на субјектите;
· следи инциденти;
· соработува со Агенцијата за заштита на лични податоци.
Член 38
Раководители на организациски единици
Раководителите:
· ги идентификуваат обработките во својата организациска единица;
· обезбедуваат точни информации за ROPA;
· обезбедуваат точни информации за Каталогот;
· обезбедуваат дека пристапот е ограничен на овластени лица;
· го известуваат ОЗЛП за нови обработки или промени.
Член 39
Лице одговорно за Информтичка технологија
Лицето одговорно за информатичка технологија во рамките на своите надлежности и одговорности, е одговорно за обезбедување на соодветна техничка и информациска инфраструктура за заштита на личните податоци и, особено:
· управува и се грижи за одржување на информациските системи, апликациите, базите на податоци и другата ИТ-инфраструктура што се користи за обработка на лични податоци;
· воспоставува, имплементира и одржува соодветни технички и организациски мерки за безбедност, во согласност со ризиците поврзани со обработката на личните податоци и применливите интерни правила и процедури;
· учествува во процесите на проценка и управување со ризик, вклучително и при идентификување и проценка на ризиците поврзани со информациските системи и обработката на личните податоци;
· обезбедува соодветно управување со пристапните права и корисничките привилегии, вклучително и нивно доделување, изменување и укинување, согласно утврдените овластувања;
· води и одржува релевантни информации и документација за информациските системи, базите на податоци, апликациите и другите ИТ-ресурси што се релевантни за обработката и заштитата на личните податоци;
· учествува во процесите на управување со информациската безбедност и инциденти, вклучително и во идентификување, пријавување, проценка и санирање на безбедносни инциденти што можат да влијаат врз личните податоци;
· навремено го известува Офицерот за заштита на личните податоци (ОЗЛП) и другите релевантни организациски единици за планирани или извршени промени во ИТ-инфраструктурата, информациските системи или начинот на обработка на личните податоци кои можат да имаат влијание врз заштитата на личните податоци;
· соработува со ОЗЛП при проценка на влијанието на планираните или постојните ИТ-решенија врз заштитата на личните податоци, како и при спроведување на мерките и препораките поврзани со заштитата на личните податоци;
· обезбедува техничка поддршка при остварувањето на правата на субјектите на лични податоци, кога тоа е потребно, особено во делот на пребарување, извлекување, исправка, ограничување или бришење на лични податоци;
· учествува во примената на принципите на „privacy by design“ и „privacy by default“ при воведување или изменување на информациски системи и ИТ-решенија што вклучуваат обработка на лични податоци;
· по потреба, обезбедува технички информации и докази за спроведените безбедносни мерки за потребите на интерни контроли, проценки на усогласеност, ревизии и постапки пред надлежните органи.
Член 40
Вработени
Секој вработен:
· ги почитува оваа Политика и релевантните процедури;
· обработува лични податоци само во рамките на своите овластувања;
· не споделува лични податоци со неовластени лица;
· ја почитува доверливоста;
· пријавува сомнителни активности и инциденти;
· учествува во релевантните обуки.

XXV. ПРЕИСПИТУВАЊЕ И АЖУРИРАЊЕ
Член 43
(1) Оваа Политика се преиспитува најмалку еднаш годишно.
(2) Политиката се преиспитува и порано доколку:
· се измени законската рамка;
· се воведе нова значајна обработка;
· се воведе нов информациски систем;
· се промени обработувач;
· се случи значаен безбедносен инцидент;
· се идентификува значаен ризик;
· се промени организациската структура;
· се утврдат недостатоци при интерна или надворешна проверка.
(3) При секое преиспитување се проверува усогласеноста на Политиката со ROPA, Каталогот, Методологијата за ризик, Регистарот на ризици и Правилникот за безбедност.

XXVI. ЗАВРШНИ ОДРЕДБИ
Член 44
(1) Оваа Политика стапува во сила со денот на нејзиното донесување.
(2) Со стапување во сила, сите релевантни организациски единици се должни да постапуваат согласно нејзините одредби.
(3) За прашања кои не се уредени со оваа Политика се применуваат одредбите од Законот за заштита на личните податоци и другите применливи прописи.
(4) Доколку постои несогласност помеѓу оваа Политика и задолжителна законска одредба, се применува законската одредба, а Политиката се усогласува без непотребно одлагање.

ПОДРАВКА ДООЕЛ ПЕТРОВЕЦ

